**מעגל המקום**

מטרת המעגל הזה הוא לדון בקשר בין מקום וזהות. האם מקום משפיע על זהות? מעצב אותה? מגביל אותה? האם אדם חייב להיות קשור לטריטוריה מסויימת? מה קושר אותו למקום?

במעגל המקום ניתן לארגן את הוראת הטקסטים סביב שלוש שאלות גדולות ועקרוניות:

1. האם יהודים צריכים טריטוריה?
2. (אם יהודים צריכים טריטוריה) היכן היא צריכה להיות?
3. (במידה ובארץ ישראל) מה הזיקה שלנו לארץ ישראל?

**שיעור פתיחה**

מי לא נולד בארץ? לכתוב את השמות על הלוח

מהיכן עלו?

למה עליתם? מי החליט לעלות/מי היה שותף להחלטה? האם אתם שמחים שעליתם?

מבין אלו שנולדו בארץ – מי מההורים עלו? מהיכן?

מי סבא או סבתא שלו עלו לארץ? מהיכן?

על הלוח רשומים מקומות רבים מהעולם:

* כל כך הרבה אנשים ממקומות ותרבויות שונים הגיעו למקום אחד
* כל האנשים האלו יצרו משהו חדש "יש מאין"

איך זה יכול היה לקרות?

* העם היהודי התפזר לכל עבר ועדיין זכר את ארץ ישראל
* חלק מהעליות היו עקב מאורעות היסטורים, אלו מאורעות? האם היתה ברירה אחרת?
* עם ששמר על זכרון משותף ולכן פעל ליצירת משהו חדש – מדינה

מי מתכנן לא להשאר בארץ כשיהיה גדול? למה?

קריאת מכתב כדי לעורר דיון (המכתב הינו פרי הדימיון ונועד כדי לעורר פרובוקציה)

**שאלות:**

מה אתם חושבים על הרעיון?

האם רעיון כזה יכול להתגשם?

22.10.06 ל' תשרי תשס"ז

לכבוד: XXXX

הנדון: סיכום פגישה מהתאריך 17.10.06 כ"ה תשרי תשס"ז

אנו שמחים לבשר שבפגישה האחרונה של העמותה נכחו אנשים רבים חדשים שבסופה של הפגישה הביעו את רצונם להצטרף לעמותה ולהשתתף בפגישות הבאות.

בפגישה הוחלטו מספר החלטות והן מובאות כאן כתזכורת;

1. העמותה תחדש את חוגי הבית בהם אנו מסבירים על מטרתנו ומפיצים את הרעיון בין אנשים רבים ככל האפשר על מנת שנוכל בסופו של דבר לעורר דיון ציבורי נרחב שיטה את כף לטובתנו. אנו מחפשים מתנדבים שיוכלו לנהל את הפגישות האלו והציג את מטרתנו בצורה הטובה ביותר.
2. רונן הר-לבן הציג בפני אנשים מהאיחוד האירופי את הרעיון שלנו ונמצא כרגע במגעים שמטרתם לזרז את האיחוד האירופי לתמוך ברעיון שלנו. כזכור לכולם מהפגישה הקודמת, גורמים באיחוד האירופי מסרו לנו שאין ספק שמעבר אוכלוסיה יהודית, אשר יתרחש מרצון לשטח מחוץ לפלסטין יתרום לרגיעה העולמית ולכן הם מוכנים לתמוך בקבוצה, במידה ויראו שהנושא רציני ובר ביצוע. מיותר לציין שיש לשמור על סודיות.
3. נציגי הועד שלנו נמצאים במפגשים עם מפלגות שונות (מיותר לציין שלא מהקשת הימנית של המפה הפוליטית) ומנסים לעורר את הנושא לדיון תוך מפלגתי על מנת שיוכל להכנס למצע אחת המפלגות בבחירות הבאות.

ברצוננו להזכיר שהקושי שבדבר כבר עלה לדיון בפגישה הקודמת . אנו יודעים שהרעיון שלנו מהפכני אך חושבים שנוכל לשכנע אנשים רבים בכך שאל לנו להקשר למקום זה, רווי דמים שהיה שייך לעם אחר.

1. בפגישה דובר על כך שהרעיון שלנו יכול ליצור התנגדות וזעם בקרב חלקים מסויימים באוכלוסיה ולכן אנו מבקשים מכל החברים לשמור על עצמם, לא להכנס לעימותים עם אנשים שלא בשלים לרעיון הקמת מדינה יהודית באחת מארצות אירופה. חשוב שנפעל בחכמה על מנת שנצליח לכבוש את לב הקהל וחלחל את הרעיון שלנו בקרב מספר רב של אנשים.

כולנו מאמינים שהקמת מדינה בשטח אחר תגרום להפצת השלום בעולם ובמיוחד באיזורינו. זכרו הרעיון אינו "יש מאין" ועלה בראשיתה של הציונות. מדינתינו אינה ותיקה ורבת שנים ולכן אל לנו להאחז במקום מסויים בכוח.

על הפגישה הבאה תגיע הודעה נפרדת

 ועד העמותה

 ציונות מתחדשת

נקודות למחשבה:

* 1903 הבריטים הציעו להקים מדינה יהודית באוגנדה. רוב הקונגרס הציוני ובכללם גם הרצל היו בעד. מיעוט התנגד לרעיון ובסופו של דבר סחף אחריו את כולם.
* האם יש קשר בין ציון-ציונות
* ארץ ישראל כי כתוב בתנ"ך – האם אנחנו מקיימים כל מה שכתוב בתנ"ך?
* יש כבר הסטוריה למדינה – הרוגים, מלחמות, הצלחות. אנו קשורים למקום קשר של דם.
* לפני כמה שנים היתה קבוצה שניסתה לארגן הקמת מדינה ישראלית חדשה מחוץ לגבולות הארץ.